Recep Tayyip Erdoğan
Recep Tayyip Erdoğan (Lafal dalam baso Turki: [ɾeˈd͡ʒep tɑjˈjip ˈæɾdo(ɰ)ɑn] ( danga); lahia di Istanbul, Turki, 26 Februari 1954; umua 68 taun) adolah saurang politikus Turki nan manjabat sabagai Presiden Turki sajak 2014. Sabalunnyo, inyo manjabat Pardano Mantari Turki sajak 14 Maret 2003 sampai 28 Agustus 2014. Inyo juo saurang pimpinan Adalet ve Kalkınma Partisi (AKP, atau Partai Kaadilan jo Pambangunan). Pado taun 2010, Erdoğan tapiliah sabagai muslim 2 paliang bapangaruah di dunia.[5]
Erdoğan tapiliah sabagai Wali kota Istanbul dalam pemilu lokal pado 27 Maret 1994. Inyo dipanjaro pado 12 Desember 1997 karano puisinyo nan bamasalah. Satalah ampek bulan di panjaro, Erdoğan mandirian Partai Kaadilan jo Pambangunan (AKP) pado tangga 14 Agustus 2001. Dari taun partamo, AKP manjadi garakan politik tagadang nan didukuang publik di Turki. Pado pamiliahan umum taun 2002, AKP mamanangan duo pertigo kurisi di parlemen, mambantuak pamarintahan partai tunggal satalah 11 tahun.
Maso kaciak hinggo remaja[suntiang | suntiang sumber]
Erdoğan lahia di Istanbul, tapi digadangan di Rize pasisia Lauik Hitam jo kambali ka Istanbul pado umua sakitar 13 taun dalam sabuah kaluarga kelas manangah. Ayahnyo adolah saurang palauik nan batugas sabagai panjago pantai di Angkatan Lauikjo barasa dari Rize.[6]
Inyo baraja di sakolah agamo, Sekolah Imam Hatip jo malanjuikan ka Universitas Marmara untuak baraja ekonomi jo bisnis.[1] Erdoğan manjadi pamain sipak bola semi profesional pado umua 16 tahun, jo bakarajo di parusahaan angkutan kota Istanbul.[1][7][8]
Inyo tajun ka dalam politik basamo Partai Kasalamatan Nasional (Milli Selâmet Partisi) nan Islamis, di bawah pimpinan Necmettin Erbakan jo kini alah dibubaran.[9] Satalah kudeta militer pado 12 September 1980, inyo maninggaan sipak bola jo bakarajo di sektor swasta, jo pado 1982 manjalani wajib militer sabagai saurang perwira jo tugeh kusuih.[rujuakan?]
Karier politik[suntiang | suntiang sumber]
Satalah kudeta 1980, sadoalah partai politik dibubaran, tapi para bakeh anggota Partai Kasalamatan Nasional kamudian mandirian Partai Kasejahteraan (Refah Partisi) satalah demokrasi dipuliahan pado 1983. Pado 1985 Erdoğan manjadi katua Partai Kesejahteraan di Provinsi Istanbul jo ikuik sato dalam pamiliahan wali kota untuak wilayah kosmopolitan Beyoğlu di Istanbul tangah jo sabagai calon untuak Majelis Aguang Nasional Turki babarapo kali pado akia 1980-an.[rujuakan?]
Pada 1991, Partai Kasejahteraan malampaui ambang 10% nan dibutuahan untuak mamparoleh kurisi untuak partamo kalinyo di Majelis Aguang Nasional, jo Erdoğan tapiliah sabagai anggota parlemen dari Provinsi Istanbul, walaupun kursi iko kamudian dicabuim dek Komisi Pemilihan Pusat karano adonyo sistem pemilihan nan balaku saaik itu. Namun, dalam pemilu lokal pado 27 Maret 1994, Partai Kesejahteraan manjadi partai tagadang di Turki untuak partamo kalinyo, jo Erdoğan manjadi wali kota Istanbul Raya sarato Presiden dari Dewan Metropolitan Istanbul Raya.[10]
Sabgai wali kota Istanbul, inyo manjadi takenal karano inyo saurang administratur nN efektif jo populis, mambangun prasarana jo jalur-jalur transportasi Istanbul jo pado saaik nan saml mamparancak kota itu. Dalam prosesnya inyo manjadi politikus Turki nan paliang populer.[rujuakan?]
Prestasi manonjolnyo nan sulik dilupoan warga adolah kabarasilan pangadaan aia barasiah untuak panduduak kota itu, panertiban bangunan, mangurangi kadar polusi jo malakuan aksi pananaman ribuan pohon di jalan-jalan kota, mamarangi praktik prostitusi liar jo maagiahan pakerjaan labiah tahormat kapado padusi mudo, jo malarang manyuguahan minuman kareh di tampek nan barado di bawah kontrol Wali kota Istanbul.[11]
Katiko mandeklarasikan Partai Kaadilan Pambangunan (AKP: Adalet ve Kalkinma Partisi) nan ahaluan Islam pado Agustus 2001, inyo mampu mambaok partainyo ibaraik cahaya nan ka manarangi kagelapan. Kameaangan partainyo dalam pemilu 3 November 2002 jo 34,1 persen suaro indak sacaro otomatis menaiakan citra sabagai pardano mantari. Wakia Ketua AKP Abdullah Gul nan ditunjuak dek Presiden Ahmet Necdet Sezer. Tapi, satalah sadoalah kasus nan manimponyo dianggap salasai jo disatujui parlamen, inyo kamudian manggantian Abdullah Gül sabagai Pardano Mantari Turki.[12]
Pamiliahan Presiden Turki 2014[suntiang | suntiang sumber]
Pado 10 Agustus 2014, Turki manggala pamiliahan presiden secara langsung untuak partamo kalinyo satalah 91 taun. Salamo iko, Presiden Turki dipiliah dek parlemen. Tadapek tigo calon nan maju dalam pamiliahan presiden Turki 2014 iko. Pardano Mantari Turki Erdoğan turuik maju dalam pilpres. Duo calon lainnyo adolah Ekmeleddin İhsanoğlu nan marupoan Sekretaris Jenderal Organisasi Konferensi Islam sajak 2005, jo Selahattin Demirtas man marupoan politisi etnis Kurdi di Turki.[13]
Erdoğan tapiliah manjadi Presiden Turki ka-12 hasia pamiliahan presiden Turki nan dige Ala pado 10 Agustus 2014. Erdoğan mamanangi pamiliahan presiden jo parolehan 52 persen mangalahan duo pasaingnyo.[14]. Pado 28 Agustus, Erdoğan rasmi dilantik manjadi Presiden Turki ka-12. Inyo dilantik di kantua kapresidenan di Ankara. Palantikannyo akan maantaan pado era baru di Turki karano inyo dipakiroan akan mendasak dibueknyo konstitusi baru nan dapek mantransformasi nagari itu. Pangganti Erdogan pado kursi pardano mantari adolah Menteri Luar Nagari Ahmet Davutoğlu. Para kapalo nagara sajumlah nagara Eropa Timua, Afrika, Asia Tangah, jo Timur Tangah ka manghadiri palantikan Erdogan, tamasuak Presiden Ukraina Petro Poroshenko.[15]
Politik lua nagari[suntiang | suntiang sumber]
Meski Turki marupoan satu dari baaerapo nagara Timur Tangah nan manjalin hubuangan diplomatik jo Israel, Erdoğan manyataoan baso inyo akan malawan jikl Israel manyarang Libanon jo Gaza.[16]
Referensi[suntiang | suntiang sumber]
- ↑ a b c "Profile: Recep Tayyip Erdogan". BBC News. 2007-07-18. Diakses tanggal 2008-08-29.
- ↑ "Erdoğan'ın diploması aslında hangi okuldan" [Which school is Erdoğan's diploma from]. oda TV (dalam bahasa Turkish). 25 April 2014. Diakses tanggal 3 December 2014.
- ↑ Cengiz Aldemir (28 April 2014). "Erdoğan'ın diploması Meclis'te" [Erdoğan's diploma in parliament] (dalam bahasa Turkish). Sözcü. Diakses tanggal 3 December 2014.
- ↑ "Rektörlük, diplomasını yayınladı; Halaçoğlu yeni belge gösterdi" [Rectorate issues diploma: Halaçoğlu shown the new document] (dalam bahasa Turkish). Zaman. 25 April 2014. Diakses tanggal 3 December 2014.
- ↑ [1] The 500 Most Influential Muslims 2010
- ↑ "[2]," BBC News, 4 November 2002
- ↑ "Life story". AK Parti Official Web Site. Diakses tanggal 2008-08-29.
- ↑ "Recep Tayyip Erdoğan". Britannica Online Encyclopedia. http://www.britannica.com/EBchecked/topic/913988/Recep-Tayyip-Erdogan. Diakses pado 29 Agustus 2008.
- ↑ Mustafa Akyoldate=31 October 2010. "The making of Turkey's prime minister". Hürriyet Daily News. Diakses tanggal 31 October 2010.
- ↑ "Recep Tayyip Erdoğan participated in the World Leaders Forum event, Turkey's Role in Shaping the Future, in November 2008". Columbia University. 12 November 2008. Diakses tanggal 12 November 2008.
- ↑ "Recep Tayyip Erdoğan - World Leaders Forum". Columbia University. 2008-11-13. Diakses tanggal 2010-10-31.
- ↑ "Turkish PM quits for Erdogan". CNN. 11 Maret 2003. Diakses tanggal 28 Juli 2012.
- ↑ "Pertama Sejak 91 Tahun, Turki Gelar Pilpres Langsung". Metro TV. 28 Agustus 2014.
- ↑ "Tiga Kali Perdana Menteri, Erdogan Kini Presiden Turki". JPNN. 28 Agustus 2014.
- ↑ "Hari Ini Erdogan Disumpah Jadi Presiden Turki". Antara. 28 Agustus 2014.
- ↑ "Turki akan Melawan Jika Israel Serang Libanon dan Gaza". Republika. 26 November 2010.
Pranala luar[suntiang | suntiang sumber]
- Pemeliharaan CS1: Bahasa yang tidak diketahui
- Laman jo argumen gando di pamanggilan templat
- Pages using infobox officeholder with unknown parameters
- Tangga lahia 26 Februari
- Lahia 1954
- Artikel jo panyatoan nan indak disaratokan rujuakan
- Artikel jo panyatoan nan indak disaratokan rujuakan Agustus 2019
- Artikel Wikipedia jo panando BIBSYS
- Artikel Wikipedia jo panando BNF
- Artikel Wikipedia jo panando GND
- Artikel Wikipedia jo panando ISNI
- Artikel Wikipedia jo panando LNB
- Artikel Wikipedia jo panando MusicBrainz
- Artikel Wikipedia jo panando NKC
- Artikel Wikipedia jo panando NSK
- Artikel Wikipedia jo panando SELIBR
- Artikel Wikipedia jo panando SUDOC
- Politikus Turki
- Tokoh Turki
- Presiden Turki
- Pardano Mantari Turki
- Bulan Asia Wikipedia
tur_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn tur_Latn eng_Latn eng_Latn zsm_Latn ind_Latn eng_Latn eng_Latn ind_Latn ind_Latn ind_Latn ind_Latn ind_Latn ind_Latn min_Latn zsm_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn